Norsk Landbrukssamvirke
Norsk Landbrukssamvirke, fællesorganisation for de 13 største norske andelsorganisationer, stiftet som Landbrukssamvirkets Felleskontor i 1979 som en videreførelse af Landbrukets Sentralforbund, oprettet 1945. Siden skift til nuværende navn. Da de vigtigste opgaver ligger hos Norges Bondelag og Småbrukarlaget, og da de betydningsfulde forvaltningsmæssige opgaver varetages af de enkelte andelsorganisationer, består Felleskontorets arbejde primært i oplysning og koordination af fælles andelsrelaterede opgaver.